# Potassicferropargasita

La potassicferropargasita és un mineral de la classe dels silicats, que pertany al grup del nom arrel pargasita. Rep el nom per la seva relació amb la pargasita i pel seu contingut en potassi i ferro ferrós.

## Característiques

La potassicferropargasita és un silicat de fórmula química {K}{Ca₂}{Fe$^{2+}$₄Al}(Al₂Si₆O$_{22}$)(OH)₂. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema monoclínic. La seva duresa a l'escala de Mohs és 6.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, cromiopargasita, ferro-taramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrokatophorita, ferritaramita, magnesiotaramita, richterita, winchita, taramita, fluororichterita, katophorita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional de la Natura i la Ciència (Japó), amb el número d'espècimen: m29296.

## Formació i jaciments

Va ser descoberta a Kabutoichiba, a la ciutat de Kameyama (Prefectura de Mie, Japó). També ha estat descrita en un altre indret de la prefectura de Gifu, també al Japó, així com a l'Argentina, Itàlia, Espanya i l'Antàrtida. Als territoris de parla catalana podria haver estat descrita per primera vegada a Catalunya a la zona de Bellesguard, a la muntanya del Tibidabo (Barcelona), en unes mostres on es barreja amb la ferropargasita i on aquesta n'és l'espècie dominant.

## Referències

* ↑ «Potassic-ferro-pargasite» (en anglès). Mindat. [Consulta: 1r gener 2020].
* ↑ Castanera Moyano, Carles; Mingueza de la Villa, Pedro «Mineralogia de la zona de Bellesguard, muntanya del Tibidabo, Barcelona, Catalunya». Mineralogistes de Catalunya, 15, 2, 01-11-2023, pàg. 69-76 [Consulta: 24 febrer 2024].